Title: Predkladacia správa
Author: Meliorisová Kveta
Last saved by: Domsova
Company: MSPNM

Dôvodová  správa
k privatizácii častí zdravotníckeho  zariadenia

 Nemocnica s poliklinikou Poprad – časti: Psychocentrum, Nám. sv. Egídia, Poprad,  Lekáreň Na námestí, Hlavná č. 58, Kežmarok, Lekáreň Ľubica, generála Svobodu č. 64, Ľubica

Dôvodom predloženia tohto materiálu na rokovanie vlády Slovenskej republiky je vydanie rozhodnutí o privatizácii častí zdravotníckeho zariadenia (ďalej len “ZZ”) Nemocnica s poliklinikou Poprad, časti:
-	Psychocentrum, nám. Sv. Egídia, Poprad priamym predajom časti zdravotníckeho zariadenia fyzickým osobám v podielovom spoluvlastníctve MUDr. Yveta Kubovová, Námestie Svätého Egídia 3004/108, 058 01 Poprad (podiel ½)  a  Ing. Andrea Tudíková, Krompecherova 3930/1, 058 01 Poprad (podiel ½),

-	Lekáreň Na námestí, Hlavná č. 58, Kežmarok  priamym predajom časti zdravotníckeho zariadenia Mestu Kežmarok, Hlavné námestie 1, 060 01 Kežmarok,

-	Lekáreň Ľubica, generála Svobodu č. 64, Ľubica priamym predajom časti zdravotníckeho zariadenia fyzickej osobe PhMr.  Irena Balážová, Gen. Svobodu 123/64, Ľubica. 

1.	Vymedzenie privatizovaného majetku
Nemocnica s poliklinikou Poprad bola zriadená ako štátna rozpočtová organizácia s právnou subjektivitou s účinnosťou od 1. júla 1991 na základe zriaďovacej listiny Ministerstva zdravotníctva  SR číslo 1970/1991 – A/XVII – 1  zo dňa 14.6.1991. Opatrením Ministerstva zdravotníctva SR č. 3909/1991 – A zo dňa 11.12.1991 došlo s účinnosťou od 1. januára 1992 ku zmene formy zo  štátnej rozpočtovej na štátnu príspevkovú organizáciu. 
	Časť zdravotníckeho zariadenia Nemocnica s poliklinikou Poprad bola zaradená do privatizácie uznesením vlády SR č. 577 zo dňa 20. 6. 2001. Základný privatizačný projekt bol na MSPNM SR predložený dňa 3.5.2002.
Minister zdravotníctva SR listom, ktorý sme obdržali dňa 3.7.2003, potvrdil pokračovanie v privatizácii tohto zdravotníckeho zariadenia podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov.
Podľa §10 ods. 7 zákona č. 92/1991 Zb. v znení neskorších predpisov informácia 
o predložení  základného privatizačného projektu bola zverejnená v dennej tlači distribuovanej celoštátne dňa 30.5.2002.
Privatizovaný majetok časti zdravotníckeho zariadenia je situovaný v katastri mesta Poprad, Kežmarok a Ľubica. Jedná sa o 1 nehnuteľnosť v Poprade, 1 nehnuteľnosť v Kežmarku a 1 nehnuteľnosť v Ľubici  vrátane pozemkov.
    		Do privatizácie podľa tohto základného privatizačného projektu vstupuje časť majetku        privatizovaného subjektu tvorená 5 – timi  výstupmi: Psychocentrum, Nám. sv. Egídia, Poprad, Poliklinika detí, ul. J. Curie, Poprad,   Denné detské sanatórium rehabilitačné, Francisciho ul.  900/5, Poprad, Lekáreň Na námestí, Hlavná č. 58, Kežmarok, Lekáreň Ľubica, generála Svobodu č. 64, Ľubica so spôsobom privatizácie priamy predaj a Poliklinika detí, ul. J. Curie, Poprad s navrhovaným spôsobom privatizácie priamy predaj, ale schváleným spôsobom privatizácie bezodplatný prevod na mesto.

Hlavným predmetom činnosti  zdravotníckeho zariadenia je poskytovanie ambulantnej         a ústavnej liečebno-preventívnej  starostlivosti a záchrannej služby. 
Psychocentrum, Nám. sv. Egídia, Poprad zabezpečuje ambulantné služby dospelým pacientom v oblasti neurológie 1 neštátny lekár, psychiatrie 1 neštátny lekár, psychológie 2 neštátni lekári.
Lekáreň na námestí, Hlavná č. 58, Kežmarok zabezpečuje lekárenské služby obyvateľom 
a návštevníkom mesta Kežmarok. V prízemnej časti sa nachádza neštátna lekáreň a predajňa zdravotníckych potrieb a na poschodí je užívaný 1 byt.
Lekáreň Ľubica, generála Svobodu č. 64, Ľubica zabezpečuje lekárenské služby obyvateľom obce Ľubica a tiež mesta Kežmarok. V prízemnej časti sa nachádza neštátna lekáreň a predajňa zdravotníckych potrieb a na poschodí je užívaný 1 byt.

Údaje o rozsahu a štruktúre majetku častí “ZZ” Nemocnica s poliklinikou Poprad k dátumu spracovania privatizačného projektu, t.j. k 31. 12. 2000 (v tis. Sk):

a) Psychocentrum, Nám. sv. Egídia, Poprad

Aktíva (majetok spolu) | 3 252
v tom: |
stále aktíva | 3 217
z toho: pozemky | 361
budovy, haly, stavby | 2 856
stroje, prístroje a zariadenia | 0
nehmotný investičný majetok | 0
ostat. hmot. inv. majetok | 0
obežné aktíva | 43
ostatné akt. a prechodné účty aktív | 0
ostatné aktíva nezachytené v súvahe (pozemky) | - 8
Záväzky privatizované spolu | 47
z toho: ostatné záväzky a dlhy | 47
rezervy | 0
ostatné pasíva a prech. účty pasív | 0
úvery a bankové výpomoci | 0
Vlastné imanie určené k prevodu | 3 205

b) Lekáreň Na námestí, Hlavná č. 58 Kežmarok

Aktíva (majetok spolu) | 659
v tom: |
stále aktíva | 657
z toho: pozemky | 216
budovy, haly, stavby | 441
stroje, prístroje a zariadenia | 0
nehmotný investičný majetok | 0
ostat. hmot. inv. majetok | 0
obežné aktíva | 2
ostatné akt. a prechodné účty aktív | 0
Záväzky privatizované spolu | 0
Vlastné imanie určené k prevodu | 659
c) Lekáreň Ľubica, generála Svobodu č. 64, Ľubica

Aktíva (majetok spolu) | 209
v tom: |
stále aktíva | 209
z toho: pozemky | 52
budovy, haly, stavby | 157
stroje, prístroje a zariadenia | 0
nehmotný investičný majetok | 0
ostat. hmot. inv. majetok | 0
obežné aktíva | 0
ostatné akt. a prechodné účty aktív | 0
ostatné aktíva nezachytené v súvahe | 0
Záväzky privatizované spolu | 0
Vlastné imanie určené k prevodu | 209

2. Návrhy privatizačných projektov a podnetov vypracovaných na časť zdravotníckeho zariadenia  Nemocnica s poliklinikou Poprad 

Základný privatizačný projekt časti Nemocnice s poliklinikou Poprad  bol vypracovaný vedením Nemocnice s poliklinikou  v  Poprade a navrhuje privatizovať  časť ZZ v piatich  výstupoch:
     Psychocentrum, Nám. sv. Egídia, Poprad, Poliklinika detí, ul. J. Curie, Poprad,   Denné detské sanatórium rehabilitačné, Francisciho ul. 900/5, Poprad, Lekáreň Na námestí, Hlavná č. 58, Kežmarok, Lekáreň Ľubica, generála Svobodu č. 64, Ľubica so spôsobom privatizácie priamy predaj záujemcovi, ktorý bude vybraný vo výberovom konaní.
Ministerstvo zdravotníctva Slovenskej republiky ako zriaďovateľ ZZ vo svojom stanovisku k základnému privatizačnému projektu   zo dňa  8.4.2002 uvádza, že v súlade s prijatým postupom 2. etapy privatizácie zdravotníckych zariadení navrhuje v prípade  Polikliniky detí, ul. J. Curie spôsob privatizácie  bezodplatný prevod  na obec. Ďalej Ministerstvo zdravotníctva Slovenskej republiky v predmetnom stanovisku  súhlasí s navrhovanou metódou privatizácie v základnom privatizačnom projekte Nemocnice s poliklinikou Poprad – s priamym predajom Psychocentra, Denného detského sanatória, lekárne Kežmarok a lekárne Ľubica vopred určenému vlastníkovi  a navrhuje uskutočniť výberové konania na uvedené zdravotnícke zariadenia.

		MH SR eviduje nasledovné podnety na privatizáciu častí zdravotníckeho zariadenia – Nemocnica s poliklinikou Poprad:

Psychocentrum, nám. Sv. Egídia, Poprad

1.	MUDr. Dagmar Balayová, Spišská 3740/14, 058 01 Poprad, zo dňa 11.9.2001
2.	MUDr. Dagmar Balayová, PhDr. Božena Mlynárová, MUDr. Kubovová Yveta, PhDr. Miroslav Pivko (zdravotnícki pracovníci, ktorí v predmetnom ZZ pracujú), zo dňa 5.9.2001 a dodatok k podnetu bez MUDr. Balayovej zo dňa 14.9.2001
3.	Mestský úrad Poprad, výpis uznesenia z Mestského zastupiteľstva mesta Poprad, ktorým potvrdzuje záujem mesta o bezodplatný prevod uvedeného ZZ,  zo dňa 4.9.2001
4.	TATREA, s.r.o., 059 60 Tatranská Lomnica, Vysoké Tatry (Ing. Jozef Matuščin konateľ), zo     dňa 17.6.2002
5.	PHARMAVET, spol. s r.o., Kpt. Nálepku 1/U, 040 01 Košice, (Peter Palaščák konateľ), obchodná kancelária: P.O. Box 49, Bratislava
6. KELLI, s.r.o., Rozvodná 9, 831 10 Bratislava, (Ing. Katarína Belašicová), zo dňa    4.7.2002
7.  Psychocentrum Poprad, s.r.o., MUDr. Karol Gut, Suchoňová 3471/15, 058 01 Poprad

Lekáreň Na námestí, Hlavná 58, Kežmarok

1.	PharmDr. Pavel Šimko, Hlavné nám. Č. 58, 060 01 Kežmarok, zo dňa 7.9.2001
2.	PharmDr. Pavel Šimko, MUDr. Dzurenda Jozef,  Hlavné námestie č. 58, 060 01       Kežmarok , zo dňa 19.9.2001
3.  Mestský úrad Kežmarok, žiadosť a výpis uznesenia z Mestského zastupiteľstva mesta Kežmarok, ktorým   potvrdzuje záujem mesta o bezodplatný prevod uvedeného ZZ,  zo dňa 17.8.2001
4.   MEDIKO, spol. s r.o., Kvetná ul. 13, 820 05 Bratislava, (PhMr. Štefánia Sochorová), zo dňa 31.8.2001 

Lekáreň Ľubica, generála Svobodu č. 64, Ľubica

1.   MEDIKO, spol. s r.o., Kvetná ul. 13, 820 05 Bratislava, (PhMr. Štefánia Sochorová), zo   dňa   31.8.2001 
2.  Lekáreň Ľubica – Mgr. Irena Balážová, Gen. Svobodu 64, 059 71 Ľubica, zo dňa   5.9.2001
3.    Obec Ľubica, výpis uznesenia z Obecného zastupiteľstva obce Ľubica v ktorom súhlasí s bezodplatným prevodom Z.Z na obec Ľubica, zo dňa 3.9.2001

3. Postup posudzovania privatizačného projektu a výberu nadobúdateľov privatizovaného  majetku
Základný privatizačný projekt zdravotníckeho zariadenia Nemocnica s poliklinikou Poprad bol po posúdení odbornými útvarmi MSPNM SR prerokovaný v pracovnej komisii na MH SR dňa 18.8.2003. 
       		 Komisia odporučila privatizovať časť zdravotníckeho zariadenia - Nemocnica s poliklinikou Poprad, Polikliniku detí, ul. J. Curie, Poprad  spôsobom privatizácie bezodplatný prevod na  mesto Poprad a časti Psychocentrum, Nám. sv. Egídia, Poprad,    Denné detské sanatórium rehabilitačné, Francisciho ul. 900/5, Poprad, Lekáreň Na námestí, Hlavná č. 58, Kežmarok, Lekáreň Ľubica, generála Svobodu č. 64, Ľubica so spôsobom privatizácie priamy predaj záujemcovi, ktorý bude vybraný vo výberovom konaní na MH SR zo známych záujemcov o privatizáciu predmetných zariadení. Následne pristúpilo MH SR k príprave výberového konania pre výber nadobúdateľov privatizovaného majetku častí zdravotníckeho zariadenia priamym predajom.
Ministerstvo písomne oslovilo všetkých známych záujemcov o privatizovaný majetok jednotlivých častí ZZ Nemocnice s poliklinikou Poprad so žiadosťou o doplnenie ich podnetov pre potreby výberového konania, s termínom predloženia ponúk do 3.10.2003. Ponuky do výberového konania boli predložené nasledovne: 

A.	Psychocentrum, nám. Sv. Egídia, Poprad:

1. záujemca – Psychocentrum Poprad, s.r.o., Spišská 3740/14, 058 01 Poprad 
              2.  záujemca – MUDr. Yveta Kubovová, Námestie Svätého Egídia 3004/108, 058 01                           
     Poprad a Ing. Andrea Tudíková, Krompecherova 3930/1, 058 01 Poprad

B.	Lekáreň Na námestí, Hlavná č. 58, Kežmarok:
1.  záujemca – PharmDr. Pavel Šimko, lekáreň Na námestí, Hlavné nám. 58, 060 01  
           Kežmarok a MUDr. Jozef Dzurenda, Hlavné námestie č. 58, 060 01 Kežmarok
      2.  záujemca – Mesto Kežmarok, Mestský úrad, Hlavné námestie 1, 060 01         
           Kežmarok

C.  Lekáreň Ľubica, generála Svobodu č. 64, Ľubica:
  1.  záujemca – PhMr. Irena Balážová, Gen. Svobodu 123/64, 059 71 Ľubica
Komisia MH SR pre výber nadobúdateľa privatizovaného majetku priamym predajom, zriadená ministrom hospodárstva, posúdila všetky predložené návrhy dňa 5.12.2003 s nasledovným výsledkom: 
A. Psychocentrum, nám. Sv. Egídia, Poprad
 	Záujemca – spoločnosť Psychocentrum Poprad, s.r.o., Spišská 3740/14, 058 01 Poprad nesplnila podmienky výberového konania. Spoločnosť navrhla kúpnu cenu vo výške 
3 205 000,- Sk. Nepredložila však požadovaný doklad o finančnom krytí kúpnej ceny. (Predložený bol Dodatok k zmluve o vkladovom účte na ktorom bola vinkulovaná  len suma 500 000,- Sk a  žiadosť spoločnosti o poskytnutie úveru na kúpu  nehnuteľnosti na podnikanie adresovaná Všeobecnej úverovej banke, a.s., Mlynské nivy 1, Bratislava.)

 Záujemca – fyzické osoby MUDr. Yveta Kubovová a Ing. Andrea Tudíková,  splnili podmienky výberového konania v plnom rozsahu. Za predmetné zdravotnícke zariadenie ponúkli kúpnu cenu vo výške 4 000 000,- Sk a predložili taktiež požadované doklady o jej finančnom krytí – vinkulácie na svojich účtoch v Slovenskej sporiteľni, a.s..  
 	Výberová komisia odporučila ako budúceho nadobúdateľa privatizovaného majetku   zdravotníckeho zariadenia Psychocentrum, nám. Sv. Egídia, Poprad dve fyzické osoby v podielovom spoluvlastníctve - MUDr. Yvetu Kubovovú, Námestie Svätého Egídia 3004/108, 058 01 Poprad (podiel ½)  a Ing. Andreu Tudíkovú, Krompecherova 3930/1, 058 01 Poprad (podiel ½).

Zdôvodnenie výberu nadobúdateľa

Komisia pri rozhodovaní a odporúčaní MUDr. Yvety Kubovovej a Ing. Andrei Tudíkovej ako nadobúdateľov privatizovaného majetku do podielového spoluvlastníctva vychádzala  z nasledovných skutočností: Vybratí nadobúdatelia boli jediným záujemcom, ktorý splnil všetky požadované podmienky a kritériá pre posudzovanie návrhov pre výber nadobúdateľa privatizovaného majetku priamym predajom. MUDr. Kubovová, ktorá je prevádzkovateľkou neštátnej psychiatrickej ambulancie v Psychocentre Poprad, má dlhoročné skúsenosti a prax vo svojom medicínskom odbore. MUDr. Kubovová a Ing. Tudíková ponúkli za nadobudnutie privatizovaného majetku v porovnaní s ďalším záujemcom, ktorý tiež predložil svoju ponuku do tohto výberového konania o 795 tis. Sk vyššiu kúpnu cenu, ktorá je tiež podstatne vyššia ako účtovná hodnota privatizovaného ZZ. Kúpnu cenu v sume 
4 000 000,- Sk uhradia odporúčaní nadobúdatelia jednou splátkou v termíne do 30 dní od účinnosti  zmluvy  o  predaji. Hlavným zámerom nadobúdateľov  v privatizovanom zariadení je zachovanie pôvodného charakteru činnosti a kontinuity doposiaľ poskytovaných zdravotníckych služieb v danom zariadení, s cieľom postupného zvýšenia kvalitatívnej úrovne poskytovanej liečebnej starostlivosti. Odporúčaní nadobúdatelia chcú svojím privatizačným zámerom  zlepšiť starostlivosť o duševne chorých občanov v dotknutom regióne, vychádzajúc pritom zo skutočnosti neustáleho nárastu počtu duševných chorôb.  K naplneniu vytýčeného cieľa by malo prispieť aj materiálno-technické dovybavenie zariadenia, konkrétne napríklad plánovaným zakúpením elektrošokového prístroja na liečenie indikovaných duševných ochorení. Okrem toho je zámerom odporúčaných nadobúdateľov taktiež vytvoriť nové pracovné miesta   pre stredný a nižší zdravotnícky personál, ktorý plánujú vyškoliť na akreditovaných pracoviskách. Všetky tieto vyššie uvedené skutočnosti boli rozhodujúcimi pri výbere   a odporúčaní budúcich nadobúdateľov daného privatizovaného majetku.

B. Lekáreň Na námestí, Hlavná č. 58, Kežmarok:

Záujemca – fyzické osoby PharmDr. Pavel Šimko,  MUDr. Jozef Dzurenda splnili všetky podmienky  pre zaradenie do výberového konania. Za nadobudnutie lekárne ponúkli kúpnu cenu výške 700 000,- Sk.

Záujemca – Mesto Kežmarok,   splnilo všetky podmienky pre zaradenie do výberového konania. Mesto za nadobudnutie privatizovaného majetku navrhlo kúpnu cenu vo výške
2 900 000,- Sk.

Výberová komisia odporučila ako budúceho nadobúdateľa privatizovaného majetku  Lekárne Na námestí, Hlavná č. 58, Kežmarok záujemcu -  Mesto Kežmarok,  Hlavné námestie 1, 060 01 Kežmarok.

Zdôvodnenie výberu nadobúdateľa

Mesto Kežmarok ponúklo za predmetnú lekáreň kúpnu cenu vo výške 2 900 000,- Sk, čo je viac ako štvornásobok kúpnej ceny, ktorú navrhol druhý  záujemca PharmDr. Pavel Šimko a  MUDr. Jozef Dzurenda spoločne. Táto skutočnosť bola rozhodujúcou pri odporúčaní nového nadobúdateľa, aj pri zvažovaní skutočnosti, že PharmDr. Pavel Šimko predmetnú lekáreň dlhodobo prevádzkuje. Kúpnu cenu   mesto uhradí jednou splátkou v termíne do 30 dní od účinnosti zmluvy o predaji. Prevádzkovanie  lekárne chce Mesto Kežmarok realizovať formou prenájmu a jeho hlavným zámerom   je zachovanie pôvodného charakteru činnosti, s cieľom postupného zvýšenia jestvujúceho štandardu lekárenského zariadenia. Mesto  plánuje vybudovať  do lekárne bezbarierový prístup pre postihnutých pacientov a pre matky s kočíkmi, ako aj v samotných priestoroch lekárne vybudovať pre pacientov diskrétnu zónu na individuálny rozhovor s farmaceutom. 

C. Lekáreň Ľubica, generála Svobodu č. 64, Ľubica:

Jediný záujemca –  PhMr. Irena Balážová  splnila  podmienky výberového konania v plnom rozsahu.  Kúpnu cenu navrhuje  vo výške 272 000,- Sk (účtovná hodnota zariadenia predstavuje 209 000,- Sk). PhMr. Irena Balážová  predložila dobrý podnikateľský zámer, ktorého hlavným cieľom je zachovanie pôvodného charakteru činnosti privatizovaného zariadenia s postupným skvalitňovaním a zvyšovaním úrovne poskytovaných služieb. K zlepšeniu poskytovanej lekárenskej starostlivosti by mala prispieť  postupná plánovaná prístrojová modernizácia, ako aj modernizácia priestorov a budovy lekárne.  PhMr. Irena Balážová predmetnú lekáreň úspešne prevádzkuje ako neštátne zdravotnícke zariadenie od roku 1994, má dlhoročné skúsenosti a prax vo svojom odbore, čo je dostatočnou zárukou ďalšieho kvalitného poskytovania lekárenskej starostlivosti v tomto zariadení. Podporu k sprivatizovaniu uvedenej lekárne  PhMr. Irenou Balážovou vyjadrila vo forme súhlasného stanoviska taktiež  obec Ľubica. 
Výberová komisia odporučila  ako budúceho nadobúdateľa privatizovaného majetku zdravotníckeho zariadenia  Lekárne Ľubica, generála Svobodu č. 64, Ľubica fyzickú osobu 
PhMr. Irenu Balážovú, Gen. Svobodu 123/64, 059 71 Ľubica. 

ZÁVER :

Ministerstvo hospodárstva Slovenskej republiky navrhuje vláde Slovenskej republiky vydať rozhodnutia o privatizácii častí zdravotníckeho zariadenia Nemocnica s poliklinikou Poprad nasledovne: 
-	Psychocentrum, nám. Sv. Egídia, Poprad priamym predajom fyzickým osobám v podielovom spoluvlastníctve MUDr. Yveta Kubovová, Námestie Svätého Egídia 3004/108, 058 01 Poprad (podiel ½)  a Ing. Andrea Tudíková, Krompecherova 3930/1, 058 01 Poprad (podiel ½),
-   Lekáreň Na námestí, Hlavná č. 58, Kežmarok  priamym predajom Mestu Kežmarok, 
      Hlavné námestie 1, 060 01 Kežmarok,
-	Lekáreň Ľubica, generála Svobodu č. 64,  Ľubica priamym predajom fyzickej osobe    PhMr. Irena Balážová, Gen. Svobodu 123/64, 059 71 Ľubica.